Neuvoston direktiivi 74/648/ETY, annettu 9 päivänä joulukuuta 1974, viiniköynnöksen kasvullisen lisäysaineiston pitämisestä kaupan annetun direktiivin 68/193/ETY muuttamisesta



Virallinen lehti nro L 352 , 28/12/1974 s. 0043 - 0044

Suomenk. erityispainos Alue 3 Nide 6 s. 0035

Kreikank. erityispainos: Luku 03 Nide 11 s. 0131

Ruotsink. erityispainos Alue 3 Nide 6 s. 0035

Espanjank. erityispainos: Luku 03 Nide 8 s. 0065

Portugalink. erityispainos: Luku 03 Nide 8 s. 0065



NEUVOSTON DIREKTIIVI, annettu 9 päivänä joulukuuta 1974, viiniköynnöksen kasvullisen lisäysaineiston pitämisestä kaupan annetun direktiivin 68/193/ETY muuttamisesta (74/648/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että jäljempänä esitetyistä syistä olisi muutettava tiettyjä viiniköynnöksen kasvullisen lisäysaineiston pitämisestä kaupan 9 päivänä huhtikuuta 1968 annetun neuvoston direktiivin 68/193/ETY(3) säännöksiä, sellaisena kuin se on muutettuna direktiivillä 71/140/ETY, direktiivin 68/193/ETY soveltamisalaa on täsmennettävä(4), jäsenvaltioille on annettava lupa erottaa vakiolisäysaineisto erilaisten laatuperusteiden mukaisesti, tietyillä seuduilla erityisolosuhteet lisäysaineiston kehittymiselle ovat niin suotuisat, että kyseiselle jäsenvaltiolle on näillä alueilla annettava mahdollisuus myöntää tuotantoon ja kaupan pitämiseen poikkeuksia lisäysaineiston pituuden osalta, direktiivin soveltaminen voi vaikeuttaa joihinkin jäsenvaltioihin tapahtuvaa tuontia, koska tietyt niistä vaativat tuojaa toimittamaan toisistaan eroavia tietoja; nämä tiedot olisi siten yhdenmukaistettava, liitteen muutosten tarkoituksena on olennaisesti mahdollistaa direktiivin soveltaminen, ja ne on tämän vuoksi tehtävä maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean menettelyä noudattaen, ja viininviljelyllä ja lisäysaineiston kaupan pitämisellä voi jossakin jäsenvaltiossa olla taloudellisesti hyvin vähäinen merkitys; tällaiselle jäsenvaltiolle olisi siten annettava mahdollisuus saada vapautus direktiivin säännösten soveltamisesta niiden suurimman osan kohdalla, ON ANTANUT TÄMÄN DIREKTIIVIN: 1 artikla Muutetaan direktiivi 68/193/ETY seuraavasti. 2 artikla Korvataan 1 artiklan teksti seuraavasti: "Tämä direktiivi koskee viiniköynnöksen kasvullista lisäysaineistoa, jäljempänä "lisäysaineisto", joka pidetään kaupan yhteisössä." 3 artikla Täydennetään 3 artiklaa seuraavalla 1 a kohdalla: "1 a. Jäsenvaltiot voivat jakaa 2 artiklassa tarkoitetun vakiolisäysaineistoa koskevan luokan erityisedellytyksiä vastaaviin alaluokkiin. Erityisedellytykset, nimitys tai aikarajoitus voidaan vahvistaa 17 artiklassa säädettyä menettelyä noudattaen." 4 artikla Täydennetään 3 artiklan 4 kohtaa seuraavalla c alakohdalla: "c) poiketen siitä, mitä liitteessä II olevan III osan 1 kohdan B alakohdassa ja 2 kohdan B alakohdassa määrätään, antaa jäsenvaltioille luvan tuotannon ja kaupan pitämisen osalta tietyillä alueilla vähentää siinä lueteltujen lisäysaineistojen vähimmäispituuksia, jos tämä lupa on perusteltu kasvillisuuden erityisolosuhteiden vuoksi." 5 artikla 1. Muutetaan 11 artikla 11 artiklan 1 kohdaksi. 2. Täydennetään 11 artiklaa seuraavalla 2 kohdalla: "2. Jäsenvaltioiden on toteutettava kaikki tarvittavat toimenpiteet seuraavien tietojen toimittamiseksi toimivaltaiselle laitokselle pidettäessä kaupan toisesta jäsenvaltiosta tai kolmannesta maasta tulevaa lisäysaineistoa: a) laji (kasvitieteellinen nimitys), b) lajike ja tarvittaessa klooni, juurrutettujen köynnösten osalta näitä tietoja sovelletaan sekä perusrunkoihin että varttamisoksapistokkaisiin, c) luokka, d) lisäysaineiston luonne, e) tuotantomaa ja virallinen tarkastuslaitos, f) lähettäjämaa, g) tuoja, h) aineiston määrä. Yksityiskohtaiset säännöt, joiden mukaan nämä tiedot on toimitettava, voidaan vahvistaa 17 artiklassa säädettyä menettelyä noudattaen." 6 artikla Korvataan 17 a artiklan teksti seuraavasti: "Liitteisiin tieteellisen ja teknisen tietämyksen kehityksen perusteella tehtävät muutokset on tehtävä 17 artiklassa säädettyä menettelyä noudattaen." 7 artikla Korvataan 18 a artiklan teksti seuraavasti: "Jäsenvaltio voidaan pyynnöstä vapauttaa kokonaan tai osittain, 17 artiklassa säädettyä menettelyä noudattaen, velvollisuudesta soveltaa tätä direktiiviä, lukuun ottamatta kuitenkaan 12 artiklan 1 kohtaa ja 12 a artiklaa, siltä osin kuin viininviljelyllä ja lisäysaineiston pitämisellä kaupan on sen alueella taloudellisesti vähäinen merkitys." 8 artikla Korvataan liitteessä IV olevan A osan a alakohdassa 2 kohdan teksti seuraavasti: "2. Sulkemisesta vastuussa olevan henkilön nimi ja osoite tai tunnistusnumero." 9 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1976. 10 artikla Tämä direktiivi on osoitettu kaikille jäsenvaltioille. Tehty Brysselissä 9 päivänä joulukuuta 1974. Neuvoston puolesta Puheenjohtaja Ch. BONNET (1) EYVL N:o C 2, 9.1.1974, s. 66 (2) EYVL N:o C 8, 31.1.1974, s. 19 (3) EYVL N:o L 93, 17.4.1968, s. 15 (4) EYVL N:o L 71, 25.3.1971, s. 16